cy cy cy ceb fi cy nl en cy cy cy cy cy cy cy en cy cy cy fr es en en cy
Cwm Llan a Lôn Gwyrfai 12 Ebrill
Taith debyg i un o rai dydd Mercher oedd cais Eryl, felly dyma benderfynu ar fws o Feddgelert i Bont Bethania cyn cerdded i fyny Llwybr Watcyn ac i fwlch Cwm Llan, i lawr i Ryd-ddu ac yn ôl ar hyd Lôn Gwyrfai. Daliodd 17 ohonom y bws ym Meddgelert – Eryl ac Angharad, Richard a Gwen o Ruthun, Rhian Llangybi, Haf, Jean Glyn Ceiriog, Gwilym Jackson, John Arthur, Adrian (ar ei daith Clwb gyntaf), Janet Buckles, Gwyn Chwilog, Iolo, Delyth , Anet, ac efo munud i sbario cyn i’r bws fynd, Eirwen ac Alun. O Nant Gwynant cerdded yn hamddenol i Gwm Llan a chael golwg ar ran o gynllun trydan-dwr Hafod y LLan cyn cychwyn i fyny am y bwlch. Penderfynodd hanner y criw ymestyn y daith a mynd am gopa’r Aran cyn ymuno â’r gweddill ar y llwybr am Ryd-ddu. Roedd Llwybr Gwyrfai yn ôl i Feddgelert yn newydd i amryw a’r golygfeydd o gwmpas LLyn y Gadair yn hyfryd. Tra’n cael panad wrth Hafod Ruffydd, yn unig ddafnau glaw y diwrnod, cawsom olwg dda ar y tren stêm oddi tanom yn igam ogamu wrth ennill tir rhwng Beddgelert a Rhyd-ddu. Yn ôl ei arfer, cerddodd John Arthur drwy’r dydd yn llewis ei grys tra’r oedd y gweddill ohonom mewn cotiau cynnes yn y gwynt oer!
Diolch i Gwyn am arwain ac i Eryl ac Alun am ofalu bod pawb yn cyrraedd yn ôl yr un pryd.
Lluniau gan Anet ar FLICK
Gwybodaeth am Glwb Mynydda Cymru
Cynnwys rhaglen weithgareddau'r Clwb dros yr wythnosau i ddod. Croeso i bawb. Cwmni da bob tro
Manylion sut i gysylltu â swyddogion y Clwb
©Clwb Mynydda Cymru. Diweddarwyd gan y gwefeistr 22/1/18 9:51